**KONFIDENTSIAALSUSKOKKULEPE**

**[….]**, registrikood [….], aadress; [….], mida esindab juhatuse liige […] (edaspidi: „**Teenuse pakkuja**“);

ARVESSE VÕTTES ASJAOLU, ET Ravimite Ehtsuse Kontrolli Sihtasutus, registrikood 90013561, aadress Tartu maantee 84a, Tallinn, 10112 (edaspidi: „**REKS**“) on mittetulunduslik organisatsioon, mis haldab Eesti riiklikku ravimite ehtsuse kontrollsüsteemi andmebaasi, mis on omakorda liidestatud Euroopa Ravimite Kontrolli Organisatsiooni poolt hallatava keskse Euroopa Liidu kontrollsüsteemiga;

ARVESSE VÕTTES ASJAOLU, ET Hulgimüüjal on kohustus luua REKS-i poolt hallatava andmebaasiga elektrooniline ühendus ja teostada sellega liidestumine, milleks Hulgimüüjal võib olla vajalik kasutada Teenuste pakkuja teenuseid;

ARVESSE VÕTTES ASJAOLU, ET REKS on valmis tegema Hulgimüüja Teenuse pakkujaga koostööd, et tagada Hulgimüüjale ja Teenuse pakkujale vajalik tarkvaraarenduspakett ja vajalik tugi kasutajaliidese arendamisel ning REKS andmebaasiga liidestumisel, milleks REKS avaldab Teenuse pakkujatele teatud konfidentsiaalset infot, mis on seotud REKS-i andmebaasi ja sellega liidestumist puudutavate tehniliste andmetega, (a) mille avalikustamine kolmandatele isikutele võib oluliselt kahjustada REKS-i õigustatud ärihuve, (b) mis ei ole avalikult kättesaadav või lihtsasti omandatava muudest välistest allikatest, (c) mis ei kuulu avalikustamisele kooskõlas kohalduvate seadustega, (d) mida avaldatakse kolmandatele isikutele üksnes konfidentsiaalsena, või (e) mille osas võib mõistlikult eeldada, et REKS peab konfidentsiaalseks („**Kaitstud Teave**“);

võtab Teenuse pakkuja seoses Kaitstud Teabega REKS-i ees alljärgnevad kohustused:

|  |
| --- |
| 1. Teenuse pakkuja kohustub hoidma mistahes Kaitstavat Teavet saladuses ning seda mitte käsutama või kasutama muul viisil, kui see on vajalik liidestumiseks REKS andmebaasiga või sellega seotud liidestamisjärgseteks tugiteenusteks, ega avalikustama Kaitstavat Teavet kolmandatele isikutele. |
| 1. Teenuse pakkuja kohustub mitte pöördprojekteerima või tuletama Kaitstud Teabe koosseisu või selle aluseks olevat informatsiooni, struktuuri või ideesid. |
| 1. Teenuse pakkuja kohustub teavitama REKS-i igast Kaitstud Teabe volitamata väljastamisest, avalikustamisest või kasutamisest. |
| 1. Teenuse pakkuja kohustub tagama, et tema heaks töölepingu või muu teenuse osutamise lepingu alusel tööd tegevad isikud järgiksid käesolevas kokkuleppes toodud kohustusi. Teenuse pakkuja on kohustatud viivitamatult REKS-i teavitama juhul, kui ta soovib kasutada alltöövõtjaid. Alltöövõtjate kasutamine on lubatud üksnes REKS-i eelneval nõusolekul ja tingimusel, et alltöövõtja sõlmib käesoleva kokkuleppega analoogse kokkuleppe. 2. Juhul kui teenuse pakkujal tekib vajadus talle teatavaks saanud Kaitstavat Teavet jagada Hulgimüüjaga on see lubatud üksnes REKS’i eelneval nõusolekul ja tingimusel, et Hulgimüüja sõlmib käesoleva kokkuleppega analoogse kokkuleppe. |
|  |
| 1. Teenuse pakkuja mõistab, et Kaitstud Teave kuulub täies ulatuses REKS-ile ning REKS-il on igal ajal õigus nõuda Kaitstud Teabe ja kõige sellega seonduva tagastamist või hävitamist. |
| 1. Käesolevas kokkuleppes toodud kohustuste rikkumise korral on REKS-il õigus nõuda leppetrahvi tasumist summas 5 000 EUR [viis tuhat eurot] rikkumise kohta, samuti leppetrahviga katmata kahju hüvitamist. |
|  |
| 1. Käesolev kokkulepe kehtib kuni Hulgimüüja on REKS andmebaasiga liidestatud ning 5 (viis) aastat peale seda. |
| 1. Käesolev kokkulepe loetakse jõustunuks digitaalallkirjastamise kuupäeval. |
|  |

**Teenuse pakkuja:** \_\_\_\_\_\_\_\_\_\_\_\_\_\_\_\_\_\_\_\_\_\_\_

/nimi ja ametikoht/